**Rezultatet e konsultimeve publike për projektligjin**

**“Për vreshtarinë dhe verën”**

1. **Titulli i draft aktit**

Projektligj “Për vreshtarinë dhe verën”

1. **Kohëzgjatja e konsultimeve**

Kohëzgjatja e përgjithshme e konsultimeve publike ka qenë nga data 30.6.2020 deri më 30.9.2020. Në këtë afat përfshihen edhe takimet publike me grupet e interest edhe konsultimi përmes regjistrit elektronik. Procesi i konsultimit përmes regjistrit elektorik në RENJK zgjati nga data 30.6.2020 deri më 29.7.2020. Duke qenëse pati një interes nga grupet e interest (prodhues, përpunues) afati i konsultimit u zgjat deri në datë 30 shtator 2020. Gjatë kësaj periudhe u realizuan dy takime në MBZHR (datë 5.10.2020 dhe datë 11.9. 2020) me prodhue, përpunues dhe shoqata të verës, si dhe disa takime online me prodhuesit grupin e punës dhe ekspertin e huaj që asistoi. Gjithashtu u komunikua dhe përmes postës elektronike.

1. **Metoda e konsultimit**

*Listoni të gjitha metodat e konsultimit të përdorura, të tilla si konsultimet elektronike (Regjistri Elektronik, posta elektronike, faqet e internetit, etj.), Takimet publike, seancat e organeve këshilluese…, dhe siguroni informacione për afatin kohor, kohëzgjatjen dhe afatet e tyre.*

*Shpjegoni se si u shpërnda informacioni mbi konsultimet e hapura, si u ftuan palët e interesuara të kontribuojnë.*

*Përfshini gjithashtu aktivitete nga konsultimet paraprake nëse janë organizuar të tilla).*

Metodat e konsultimit të përdorura për projektligjin “Për vreshtarinë dhe verën “, ishin:

* konsultimi elektronik, përmes Regjistrit Elektronik, REVNJ, nga data 30.6.2020 deri në

datë 30.7.2020;

* takimet publike në ambjentet e MBZHR, njoftuar përmes postës elektronike, në datat

5.10.2020 dhe 11.9.2020;

* komunikimi përmes postës elektronike nga data 30.6.2020, deri në datë 30.9.2020.

1. **Palët e interesit të përfshira**

*Listoni të gjithë palët e interesuara, qoftë organizata apo individë, të cilët kanë dhënë komente/kontribut në konsultimet publike përmes metodave të ndryshme të konsultimit, gjatë gjithë procesit të hartimit.*

*Përmendni gjithashtu numrin dhe strukturën e palëve të interesuara që morën pjesë në takime publike ose seanca të organeve këshilluese.*

*Specifikoni palët e interesuara që morën pjesë në grupin e punës për hartimin e aktit.*

Palët e interesuara të cilët kanë dhënë komente/kontribut në konsultimin publik gjatë procesit të hartimit, janë:

* Prodhuesit e rrushit për verë: komunikim përmes postës elektronike dhe takime në MBZHR;
* Përpunuesit e rrushit për verë: komunikim përmes postës elektronike dhe takime në MBZHR;
* Shoqata e prodhuesve të verës: komunikim përmes postës elektronike dhe takime në MBZHR;
* Këshilli Agrobiznesit Shqiptar: komunikim përmes postës elektronike dhe takime në MBZHR;
* Profesorë të Universitetit Bujqësor: komunikim përmes postës elektronike;
* Akademikë të fushës së vreshtarisë: komunikim përmes postës elektronike;
* Shoqata e Sommelierisë Shqiptare: komunikim përmes postës elektronike;
* Enologë të pavarur;
* QTTB Vlorë.

Projektligji u hartua nga një grup pune ngritur me urdhër të Ministrit për këtë qëllimme një përfshirje të të gjithë institucioneve kontribuese: MBZHR, AKU, QTTB Fushë-Krujë, Universiteti Bujqësor.

1. **Pasqyra e komenteve të pranuara me arsyetimin e komenteve të pranuara/ refuzuara**

*Gruponi komentet/ propozimt e pranuara sipas çështjes që ato ngritën;*

*Gruponi komente të ngjashme së bashku dhe renditni palët e interesuara që i ngritën ato;*

*Shpjegoni cili ishte vendimi i marrë dhe sqaroni shkurtimisht arsyet për të.*

|  |  |  |  |  |
| --- | --- | --- | --- | --- |
| Çështja e adresuar  (*psh. përkufizimi i ri i…, kushtet për regjistrimin e…, rregullimi i…, etj.)* | Komenti  *(grumbulloni dhe përmblidhni komente identike/të ngjashme nga palët e ndryshme të interesuara së bashku)* | Palët e interesuara *(renditni të gjithë ata që adresuan çështjen në mënyrë të ngjashme)* | Vendimi (I pranuar/I pranuar pjesërisht/I refuzuar) | Justifikimi |
| Saktësimi në terminologjinë e përdorur në disa tregues | Ndryshimi i gradës alkoolike me fortësi alkoolike; ndryshimi i përqindjes së alkoolit; | Kantina Arbri; Uka, Isak, Nurellari;  Shoqata e Sommelierisë Shqiptare; Prof. Pjerin Preka | U pranuan dhe u reflektuan pjesërisht propozimet | Dakortësuar në variantin përfundimtar. |
| Ngritja e një Komiteti/Këshilli Konsultativ për vreshtarinë dhe verën. | Ngritja dhe funksionimi i një Komiteti/Këshilli që do të shërbejë si organ konsultativ për çështjet që lidhen me sektorin e vreshtarisë dhe verës. | Kantinat: Shehi, Arbri, Uka, ISAK; subjekti wine.al;  KASH; enolog I pavarur, shoqata e prodhuesve të verës familjare. | U pranua. U shtuan dy nene në dratligj me ngritjen dhe detyrat e Këshillit Konsultativ për vreshtarinë dhe verën. |  |
| Krijimi i zonave të verës | Ndarja e zonave të verës sipas varieteteve të mbjelljes. | Kantinat: Shehi, Arbri, Uka, wine.al; KASH, Shoqata e Sommelierisë, profesori Pjerin Preka; shoqata e prodhuesve të verës familjare | Do të reflektohet me shtimin e një pike: Zoonimi do të kryehet pas përfundimit të një strudimi në të gjithë teritorin e Republikës së Shqipërisë. | U diskuta dhe u sqarua që zonat e vreshtarisë mund të përcaktohen pas një studimi bazuar në regjistrin e vreshtarisë, si dhe në treguesit e cilësisë. Reflektuar në draft. |
| Treguesit gjeografikë | Përcaktimi sipas treguesve gjeografikë. | Kantinat: Shehi, Arbri, Uka, wine.al; KASH, Shoqata e Sommelierisë, profesori Pjerin Preka; enolog I pavarur; | Nuk u pranua | Mungesë informacioni për bazën ligjore ekzistuese lidhur me treguesit e cilësisë (tregues gjeografik dhe emërtim origjine). Bazuar në ligjin për “Pronësinë industrial”, nr. 9947 datë 7.7.2008, I ndryshuar ,janë përcaktuar të gjitha hapat që duhen ndjekur nga prodhuesit e verës për aplikimin dhe regjistrimin e verës me tregues cilësie. |
| Regjistri i hyrje-daljeve | Të përcaktohet formati i regjistrit të hyrjeve daljeve dhe të jetë i njëjtë me regjistrin për efekt tatimesh. | Kantinat: Shehi, Arbri, Uka, wine.al; KASH, | Pranuar pjesërisht. | Regjistri do të jetë I detyrueshëm për të gjithë prodhuesit e verës për treg, Nuk mund të unifikohet aktualisht me regjistrin për efet tatimesh për arësye të informacionit që do të përfshihet në të. Po ashtu për momentin as nuk mund të unifikohet pasi kjo është zgjedhje e cdo kantine. |
| Akcica e verës | Të hiqet akciza e verës | Kantinat: Shehi, Arbri, ISAK, Uka, wine.al; KASH, | Nuk u pranua, për ndryshime në këtë draft por do të propozohet në paketën fiskale pas një analize të plotë të sektorit | Dakortësuar për t’u mos u përfshirë. |
| Vendosje e kufizimeve për verën e importit. | Shtimi i kontrollit dhe kërkesa për dok shtesë për verën e importit | Kantinat: Shehi, Arbri, Uka, wine.al; KASH, | U pranua pjesërisht. U shtua një pikë në draft që: Importi I produkteve të verës lejohet vetëm nga operatorë biznesi të licensuar për importin e verave dhe pijeve alkoolike . | Dakortësuar. Importi përcaktohet në bazë të marrëveshjeve të tregtisë së lirë. Çdo verë e importuar është e shoqëruar me fletë analiza përkatëse. AKU bazuar në regjistrin e riskut ushtron kontrolle të vazhdueshme. Nëse dyshohet për ndonjë parti vere importi duhet bërë denoncim për të mundësuar kontrollet përkatëse. |
| Asgjësismi produkteve. | Përcaktimi I rregullave për asgjësimin e produkteve dhe afatet | Subjekti Wine.al | Nuk u pranua. | Dakortësuar. Procesi I asgjësimit kryhet sipas akteve ligjore të miratuara për asgjësimin e produkteve ushqimore. |
| Mbështetje financiare | Kërkesë për mbështetje financiare për eskportuesit dhe prodhuesit e verës. | Kantina ISAK dhe Shoqata e prodhuesve të verës familjare. | Nuk u pranua. | Dakortësuar. Mbështetja financiare nuk është pjesë e draftligjit por do të jetë pjesë e kërkesave të argumentuara nga Komiteti Konsultattiv përmes skemave kombëtare dhe projekteve donator të fushës. Aktualisht sektori mbështetet nga programi IPARD. |
| Praktikat enologjike. | Praktikat enologjike sipas përcaktimeve të OIV (organizata ndërkombëtare e vreshtarisë) | Kantinat: Shehi, Arbri, Isak, Uka, wine.al; KASH, Shoqata e Sommelierisë, enolog I pavarur; | U pranua. U shtua në pikën 7, të nenit 13. | Dakortësuar. Praktikat enologjike do të miratohen me akte nënligjore në përputhje me legjislacionin e BE dhe OIV dhe do të publikohen dhe përditësohen rregullisht. |
| Regjistri kombëtar i varieteteve të rrushit për verë. | Krijimi i regjistrit të varieteteve të rrushit për verë. | Shoqata e Sommelierisë; | Do të procedohet me ndryshim në draftligj. | Dakortësuar.  Sipas BE lista e varieteteve krijohet vetëm kur prodhimi kalon sasinë prej 50 000 hl dhe I përkasin species vitisvinifera. Pavarësiht kësaj në draft do të parashikohet krijimi i regjistrit të varieteteve sipas të dhënave të kadastrës dhe OIV. |
|  |  |  |  |  |

**Tabela e komenteve sipas grupeve të interesit:**

|  |  |  |  |  |  |  |
| --- | --- | --- | --- | --- | --- | --- |
| **Nr.** | **Subjektet** | **Data** | **Nr. Komentesh** | **Pranuar** | **Refuzuar** | **Dakortësuar** |
| 1 | Wine.al | 2.9.2020 | 3 | 1 | 2 | Po |
| 2 | KASH |  | 10 | 4 | 6 | Po |
| 3 | Enolog I pavarur | 27.7.2020 28.9.2020 | 4 | 3 | 1 | Po |
| 4 | Pjerin Preka | 19.7.2020 | 5 | 3 | 2 |  |
| 5 | Lush Susaj | 15.7.2020 | 3 | 1 | 2 |  |
| 6 | ISAK | 6.7.2020 | 10 | 4 | 6 | Po |
| 7 | Shoqata Sommelierisë | 27.7.2020 | 7 | 4 | 3 |  |
| 8 | Shoqata e verës familjare | 24.7.2020 | 10 | 4 | 6 | Po |